turjo4nis/wikipedia-bn-dump-20250701 huggingface dataset:
জিমি বিঙ্কস

জেমস গ্রাহাম বিঙ্কস (; জন্ম: ৫ অক্টোবর, ১৯৩৫) ইয়র্কশায়ারের হাল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন জিমি বিঙ্কস। দলে তিনি মূলতঃ উইকেট-রক্ষকের দায়িত্ব পালন করতেন। ক্রিকেটবোদ্ধাদের অভিমত, তিনি তার সময়কালের সেরা উইকেট-রক্ষক ছিলেন। তাস্বত্ত্বেও সীমিত আকারের ব্যাটিংশৈলী উপস্থাপনার কারণে মাত্র দুই টেস্টে অংশগ্রহণের সুযোগ ঘটে তার।

১৯৬৩-৬৪ মৌসুমে ভারতের বিপক্ষে দুই টেস্ট খেলেছিলেন। দলের অন্যান্য খেলোয়াড়ের আঘাতপ্রাপ্তির কারণে চার ইনিংসের তিনটিতেই ব্যাটিং উদ্বোধনে নেমেছিলেন তিনি।

খেলোয়াড়ী জীবন 
বিঙ্কসের কাউন্টি চ্যাম্পিয়নশীপের খেলোয়াড়ী জীবন অসাধারণ ছিল। জুন, ১৯৫৫ সালে ইয়র্কশায়ারের সাথে যুক্ত হন। এরপর থেকে প্রত্যেক মৌসুমেই চ্যাম্পিয়নশীপের খেলায় নিজেকে জড়িয়ে রেখেছেন। ১৯৬৯ মৌসুম শেষে এ ক্লাব থেকে অবসরগ্রহণ করেন। এ সময়কালে ইয়র্কশায়ার সাতবার কাউন্টি চ্যাম্পিয়নশীপের শিরোপা জয় করে।

অর্জনসমূহ 
সর্বকালের সেরা উইকেট-রক্ষকের তালিকায় বিঙ্কস ১৯শ স্থান দখল করে আছেন। নিজের নামের পাশে ১০৭১টি প্রথম-শ্রেণীর ডিসমিসাল লিখিয়েছেন। এক ইংরেজ মৌসুমে সর্বাধিক ক্যাচ তালুবন্দী করার রেকর্ড ধারণ করে আছেন। ১৯৬০ সালে ৯৬ ক্যাচ নেয়ার পাশাপাশি আরো ১১ স্ট্যাম্পিংয়ের সাথে নিজনাম যুক্ত করেছেন।

১৯৬৭ সালে আর্থিক সুবিধাগ্রহণের বছর লাভ করেন যা ইয়র্কশায়ারের বিভিন্ন স্থানে অনুষ্ঠিত হয়েছিল। ২৪, ২৬ ও ২৭ জুন তারিখে হেডিংলিতে আর্থিক সুবিধাগ্রহণের খেলায় অংশ নেন তিনি।

১৯৬৯ সালে উইজডেন কর্তৃক বর্ষসেরা ক্রিকেটার মনোনীত হন তিনি।

মূল্যায়ন 
বিঙ্কসের স্বল্পকালীন আন্তর্জাতিক খেলোয়াড়ী জীবন প্রসঙ্গে বিশিষ্ট ক্রিকেট ধারাভাষ্যকার কলিন বেটম্যান মন্তব্য করেন যে, ইয়র্কশায়ারে অবস্থানকালে বিঙ্কস তার উদ্দামতাকে উপস্থাপন করতে ব্যর্থ হয়েছেন। এছাড়াও তিনি জরুরি উদ্বোধনী ব্যাটসম্যানের ভূমিকায় অবতীর্ণ হয়েছিলেন।

ইয়র্কশায়ার কাউন্টি ক্রিকেট ক্লাবের সভাপতি স্যার উইলিয়াম ওরস্লি মন্তব্য করেন যে, ইয়র্কশায়ারের ক্রিকেটের ইতিহাসে কোন খেলোয়াড়ই জিমি বিঙ্কসের তুলনায় অধিক সময় দিতে পারেননি।

তথ্যসূত্র

আরও দেখুন 
 মার্ক অ্যালেন
 মার্টিন বিকনেল
 উইজডেন বর্ষসেরা ক্রিকেটার
 আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ 

১৯৩৫-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের টেস্ট ক্রিকেটার
ইংরেজ উইকেট-রক্ষক
ইয়র্কশায়ারের ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
উইজডেন বর্ষসেরা ক্রিকেটার
লিঙ্কনশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
১৯৪৬ থেকে ১৯৬৮ সময়কালীন ইংরেজ ক্রিকেটার
১৯৬৯ থেকে ২০০০ সময়কালীন ইংরেজ ক্রিকেটার
উইকেট-রক্ষক
ভোলাহাট সরকারি মহিলা কলেজ

ভোলাহাট সরকারি মহিলা কলেজ চাঁপাইনবাবগঞ্জ জেলার ভোলাহাট উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় এর অধীনে পরিচালিত।

ইতিহাস
ভোলাহাট মহিলা মহাবিদ্যালয়টি স্থানীয় জনগণের সাহায্য ও সহযোগিতায়  ১৯৯৫ সালে প্রায় ৩ একর জমি উপর ভোলাহাট উপজেলায় প্রথম মহিলা কলেজ স্থাপিত হয়। বর্তমানে কলেজটি জাতীয়করণের তালিকায় নাম রয়েছে। খুব শীঘ্রই সরকারী কলেজ হিসেবে যাত্রা শুরু করবে।

অবস্থান ও অবকাঠামো
এটি চাঁপাইনবাবগঞ্জ জেলার ভোলাহাট উপজেলা সদরের মাত্র ৩০ মিটার দুরে অবস্থিত।

পঠিত বিষয় এবং কোর্স
মাধ্যমিক ও উচ্চ শিক্ষা মাধ্যমিক, রাজশাহী বোর্ডের অধীনে এইচ.এস.সি ও জাতীয় বিশ্ববিদ্যালয়ের অধীনে ডিগ্রী পাশ কোর্স চালু রয়েছে।

আরো দেখুন
 ভোলাহাট মোহবুল্লাহ মহাবিদ্যালয়
 চৌডালা জহুর আহমেদ মিঞা কলেজ
 রহনপুর ইউসুফ আলী কলেজ
 রহনপুর মহিলা কলেজ

তথ্যসূত্র

চাঁপাইনবাবগঞ্জ জেলার মহাবিদ্যালয়
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৯৫-এ প্রতিষ্ঠিত শিক্ষাপ্রতিষ্ঠান
বাংলাদেশের মহিলা বিশ্ববিদ্যালয় ও মহাবিদ্যালয়
ডেনিয়েল স্কায়ী

ডেনিয়েল স্কায়ী (জন্ম জুন ১৯, ২০০০) একজন মার্কিন গায়ক এবং গীতিকার, তিনি প্রতিপালিত হন মার্কিন যুক্তরাষ্ট্রের ফ্লোরিডা রাজ্যের হলিউড শহরে এবং বর্তমানে তিনি ক্যালিফোর্নিয়া রাজ্যের লস অ্যাঞ্জেলেস শহর ভিত্তিক একজন গায়ক। মূলত,  ভিডিও সমূহে তার জনপ্রিয়তা এবং বিভিন্ন গান শোনার অ্যাপ এবং অ্যাপল এর আইটিউন্স চার্টে তার অর্জন শুরু হয় তার প্রথম প্রকাশকারী একক প্রকাশের পর থেকেই, যেটি তিনি প্রকাশ করেন ২০১৪ সালের ডিসেম্বরে। ২০১৬ সালের সেপ্টেম্বর মাসে তার এই এককটিই তাকে রেকর্ড লেবেল আরসিএ এর সাথে চুক্তিবদ্ধ হওয়ার সুযোগ বয়ে আনে। 
তিনি তার জনপ্রিয়তার পথে অস্বাভাবিকভাবে যাত্রা শুরু করেন, তিনি জনপ্রিয় অ্যাপ ইনস্ট্রাগ্রাম এ জনপ্রিয় গান সমূহের মাত্র ১৫ সেকেন্ডের কভারের ভিডিও পোষ্ট করার মাধ্যমে, যেখানে তিনি ২.৫ মিলিয়ন অনুসারী অর্জন করে নেন, প্রাথমিকভাবে যেখানে তিনি ইউটিউব অথবা অন্য আরো প্রচলিত গানের সাথে সংযুক্ত ওয়েবসাইট গুলোর উপর নজর দেননি, ২০১৪ সালে তিনি তার প্রথম নিজেস্ব একক "মেইবি" প্রকাশ করেন। এই গানটির বর্তমান সময় পযন্ত ইউটিউবে ৪.৯ মিলিয়ন বার দেখা হয়েছে। 
তার পরবর্তী নজেস্ব এককটি ছিল "লাভসিক ডে", এরপরে ২০১৫ সালের মে মাসে তিনি "অল আই ওয়ান্ট"নামে আরেকটি একক প্রকাশ করেন, যেখানে তার সহশিল্পী হিসেবে কণ্ঠ দেন মার্কিন ইন্টারনেট ব্যক্তিত্ব এবং অভিনেতা কেমেরন ডালাস, যেটি জনপ্রিয় মার্কিন রেডিও চ্যানেল "আইহার্টরেডিও" তে প্রথম অাত্বপ্রকাশ পায়  এবং যেটি মার্কিন যুক্তরাষ্ট্র, যুক্তরাজ্য, কানাডা, স্পেন, অস্ট্রেলিয়া এবং ব্রাজিলের "আই টিউন্সের" তালিকায় স্থান পায়, ৪ঠা মে,  এটি আত্বপ্রকাশ পাওয়ার দিনেই মার্কিন যুক্তরাষ্ট্রের তালিকায় সেরা ৩৪ নম্বরে উঠে আসে।  "অল আই ওয়ান্ট" গানটির ভিডিও এখন পযন্ত ইউটিউবে ২৪ মিলিওনেরও বেশি বার দেখা হয়েছে, এছাড়াও এককটি, গান শোনার জনপ্রিয় অ্যাপ স্পোটিফাইতে ১৫ মিলিয়নেরও বেশি বার শোনা হয়েছে।
২০১৫ সালে তিনি বিস্তৃতভাবে সফর করেছেন, যেগুলোর মধ্যে ডিগিফেস্ট সফরটি তে তার সফর সঙ্গী ছিলেন ডেমি লোভাটো, ম্যগকন, সানসেশন, এ্যারন কার্পেন্টার এবং আরো অনেকে। ওই বছরেরই তিনি মার্কিন মেসি'স নামক বিভাগীয় দোকান সমূহের মালিকানা প্রতিষ্ঠানের মেসি'স ব্যাকট্যু স্কুল নামক প্রচারাভিযানের অংশ হিসেবে গান পরিবেশন করার জন্য নির্বাচিত হন। 
তার "উই গট আস" নামক এককটি স্পোটিফাইতে ৫.৯ মিলিয়ন বার শোনার কারণে, মার্কিন শিশুতোষ চ্যানেল নিকেলোডিয়ন তাকে ২০১৬ সালের মার্চের "বাজ ট্রাক আর্টিষ্ট" হিসেবে অ্যাখ্যা দেয়। ২০১৬ সালের জুলাই মাসে প্রকাশ প্রকাশ করা তার "স্মাইল" এককটির গানের ভিডিওটি ইউটিউবে মুক্তির ৬ মাসের মধ্যেই ৫.৮ মিলিয়নেরও বেশি বার দেখা হয়, এবং সেপ্টেম্বরে মার্কিন জনপ্রিয় কিশোর ম্যাগাজিন টাইগার বিট তাদের "১৯ আন্ডার ১৯" নামক বিশেষ প্রকাশনায় তার এই গানটিকে "সবচেয়ে প্রভাবশালী গান" এর বিভাগে মনোনীত করে। 
তিনি ২০১৬ সালের সেপ্টেম্বর মাসের অনুবর্তীতে, তার একক "গুড আস এট গেটস্" প্রকাশ করেন, যেটি প্রযোজক ছিলেন "চার্লি হেন্ডসাম" (কাইনি ওয়েষ্ট, আরিয়ানা গ্রান্ডে, ম্যাক মিলার) এবং তিনি এটি আরআরসিএ রেকর্ডসের সাথে চুক্তির সংযোগে প্রকাশ করেন, গানটি স্পোটিফাইতে তিন মমিলিয়নেরও বেশি বার শোনা হয়েছে এবং ইউটিউবে তিন মিলিয়ন বার দেখা হয়েছে।
২০১৭ সালের জানুয়ারি মাসে, তিনি আরসিএ রেকর্ডসের অধীনে প্রথম অফিসিয়াল একক "অন" প্রকাশ করেন, এবং ওই বছরের মার্চ মাসের শুরু থেকে তিনি জনপ্রিয় মার্কিন গায়ক বিবি রেক্সার সাথে সফর করেছেন।

তথ্যসূত্র

বহিঃসংযোগ

জীবিত ব্যক্তি
২০০০-এ জন্ম
২১শ শতাব্দীর গায়ক
২১শ শতাব্দীর মার্কিন সঙ্গীতশিল্পী
আস্থা আগারওয়াল

আস্থা আগারওয়াল হলেন একজন ভারতীয় টেলিভিশন অভিনেত্রী। তিনি সাপনে সুহানে লাড়াকপান কে এবং এক থা রাজা এক থী রানীর মতো নাটকে নেতিবাচক মূল ভূমিকায় অভিনয়ের জন্য অধিক পরিচিতি লাভ করেন। তিনি কালারসে প্রচারিত কবচ... কালি শক্তিও সে নাটকে মিন্টি চরিত্রে অভিনয় করেছেন। এছাড়াও তিনি "গ্ল্যাড্রাগস মিস ইন্ডিয়া ২০১৪"-এর বিজয়ী ছিলেন। তিনি বর্তমানে স্টার ভারতএ সম্প্রচারিত ক্যা হাল মিস্টার পাঞ্চাল ? তে মনিন্দর সিংহএর বিপরীতে অভিনয় করেছেন।

প্রারম্ভিক জীবন 
আস্থা দিল্লিতে জন্মগ্রহণ করেন এবং সেখানেই তার শৈশব অতিবাহিত করেন। তিনি দিল্লির আইজিআইটি, জিজিএসআইপিইউ বিশ্ববিদ্যালয় থেকে প্রকৌশল শিক্ষা অর্জন করেন। তিনি "পুঞ্জ লয়েড লিমিটেড"-এর জন্য দুই বছর যাবত কাজ করেছেন।

টেলিভিশন

তথ্যসূত্র

বহিঃসংযোগ 
 
 আস্থা আগারওয়ালের সাক্ষাৎকার

মুম্বইয়ের অভিনেত্রী
হিন্দি টেলিভিশন অভিনেত্রী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি
দিল্লির অভিনেত্রী
১৯৭৬-এ জন্ম
মৌলদাঁড়া

মৌলদাঁড়া (বৈজ্ঞানিক নাম: Chersonesia risa (Doubleday)) এক প্রজাতির মাঝারী আকারের সোনালী হলুদ রঙের প্রজাপতি। তরাই অঞ্চল থেকে পাহাড়ে ১৩০০ মিটার অবধি নিচু ঢাল যুক্ত অঞ্চলে এদের উড়তে দেখা যায়। মার্চ থেকে ডিসেম্বর অবধি এদের দর্শন মেলে। এরা নিমফ্যালিডি পরিবার এবং চেরসনেসিয়া উপগোত্রের সদস্য।

উপপ্রজাতি 

মৌলদাঁড়া এর প্রজাতিগুলো হলো:
Chersonesia risa risa (আসাম থেকে সমগ্র মালয়)
Chersonesia risa transies (Martin, 1903) ( উত্তর ভারত-চীন থেকে সমগ্র চীন)
Chersonesia risa cyanee (de Nicéville, [1893]) (বর্নেও)

ভারতে প্রাপ্ত মৌলদাঁড়া এর উপপ্রজাতি 
ভারতে প্রাপ্ত মৌলদাঁড়া এর উপপ্রজাতি হল-

 Chersonesia risa risa Doubleday, 1848 – Oriental Common Maplet

আকার 

মৌলদাঁড়ার প্রসারিত অবস্থায় ডানার আকার ৪০-৪৫মিলিমিটার দৈর্ঘ্যের হয়।

বিস্তার

বর্ণনা 
এই প্রজাতির প্রজাপতি আকারে মাঝারী, ডানার উপরিতল সোনালী হলুদ বর্ণের এবং উভয় ডানাইয় উপর থেকে নীচ পর্যন্ত ৯টি ঘন রঙের সমান্তরাল রেখা বিদ্যমান। সামনের ডানার উপরিতলে বেস এর দিক থেকে প্রথম ৬টি রেখা সরল্রৈখিক এবং টর্নাসে একটি কালো দ্বারা সীমায়িত নীল ওসিলিয়াস বর্তমান। পোস্টডিসকাল এবং সাবটার্মিনাল রেখা দুটির মধ্যে সরল রৈখিক একসারি ছোট ছোপ বর্তমান যার নিচেরটি বড় এবং খুবই সুষ্পষ্ট। টার্মেন হলুদের উপর লাল রঙ এ ছাওয়া।

পিছনের ডানায় টর্নাস লাল এবং সোনালী হলুদে অনেক দাগ ছোপে চিত্রিত। সাবটার্মিনাল অংশে একটি লাল সুস্পষ্ট রেখা বিদ্যমান। টার্মেনে ৪নং শিরায় একটি ছোট লেজ এর দেখা মেলে।

স্ত্রী নমুনায় রঙ এবং দাগ ছোপ অপেক্ষাকৃত ফ্যাকাশে এবং আকারে বৃহত্তর।

আচরণ 
এই প্রজাতি দ্রুত ওড়ে এবং প্রায়শই মাটি অথবা পাথরের ভিজে ছোপযুক্ত স্থানে এদের বসে থাকতে দেখা যায়। ভয় পেলে অথবা সচকিত হলে, এরা পাতার তলার দিকে আশ্রয় নেয়।

তথ্যসূত্র  

ভারতের প্রজাপতি
আসামে প্রাপ্ত নিমফ্যালিডি গোত্রের প্রজাপতি
পশ্চিমবঙ্গে প্রাপ্ত নিমফ্যালিডি গোত্রের প্রজাপতি‎
সিকিমে প্রাপ্ত নিমফ্যালিডি গোত্রের প্রজাপতি‎
১৮৪৮-এ বর্ণিত প্রজাপতি
মালয়েশিয়ার প্রজাপতি
পরিবেশ মৃত্তিকা বিজ্ঞান

পরিবেশ মৃত্তিকা বিজ্ঞান বলতে মৃত্তিকা-বিষয়ক উপাদানের সাথে মানবজাতির মিথষ্ক্রিয়া এবং পাশাপাশি জীবমণ্ডল, অশ্মমন্ডল, জলমণ্ডল, এবং বায়ুমণ্ডলের সংকটপূর্ণ বিষয় নিয়ে অধ্যয়নকে বুঝায়। পরিবেশ মৃত্তিকা বিজ্ঞান মৌলিক এবং প্রায়োগিক উভয় বিষয়সমূহকে নির্দেশ করে, যেমন: ভুনিম্ন এবং ভূপৃষ্ঠের পানির মান, অসম্পৃক্ত অঞ্চলের কার্যকারিতা, ‘’পচনশীল নিষ্কাশন ক্ষেত্র (লীচ ক্ষেত্র/ লীচ নিষ্কাশন)’’ এলাকার মূল্যায়ন এবং কার্যকারিতা, বর্জ্যপানি ও ঝড়ের পানির ভূমি নিরাময়, ভূমিক্ষয় নিয়ন্ত্রণ, ধাতু এবং কীটনাশকের সাথে মৃত্তিকা দূষণ, দূষিত মৃত্তিকা নিরাময়, জলাভূমি পুনরুদ্ধার, ভূমি অধঃপতন, পুষ্টি ব্যবস্থাপনা, পানি এবং মাটিতে ভাইরাস এবং ব্যাকটেরিয়ার চলাচল, জীবনিরাময়,  আণবিক জীববিদ্যা এবং জিন প্রকৌশল ক্ষেত্রে মৃৎ-জীবাণুর বিকাশে প্রয়োগ করা যেগুলো ঝুঁকিপূর্ণ দূষককে অবদমন করে রাখে, ভূমি উপযোগ, ভূমণ্ডলীয় উষ্ণতা বৃদ্ধি, অ্যাসিড বৃষ্টি, এবং নৃতাত্ত্বিক মৃত্তিকা অধ্যয়ন, যেমন টেড়া পেটা। পরিবেশ মৃত্তিকা বিজ্ঞানের অনেক গবেষণাকর্ম  নমুনা ব্যবহারের মাধ্যমে তৈরি করা হয়েছে।

তথ্যসূত্র

গ্রন্থপঞ্জি

 Hillel, D., J.L.. Hatfield, D.S. Powlson, C. Rosenweig, K.M. Scow, M.J. Singer and D.L. Sparks. Editors. (2004) Encyclopedia of Soils in the Environment, Four-Volume Set, Volume 1-4, 

পরিবেশ মৃত্তিকা বিজ্ঞান
পরিবেশ বিজ্ঞান
জেন ব্রিটিন

জেনেট অ্যান ব্রিটিন (; জন্ম: ৪ জুলাই, ১৯৫৯ - মৃত্যু: ১১ সেপ্টেম্বর, ২০১৭) সারের টেমসে জন্মগ্রহণকারী বিখ্যাত ইংরেজ প্রমিলা আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে সাসেক্সের প্রতিনিধিত্ব করেছেন জেন নামে পরিচিত জেন বেনেট।

খেলার ধরন 
দলে তিনি মূলতঃ ডানহাতি ব্যাটারের দায়িত্ব পালন করতেন। এছাড়াও ডানহাতে অফ-ব্রেক বোলিংয়ে পারদর্শিতা দেখিয়েছেন তিনি।

আন্তর্জাতিক ক্রিকেট 
১৯৭৯ থেকে ১৯৯৮ সময়কালে ২৭ টেস্ট ও ৬৩টি একদিনের আন্তর্জাতিকে অংশগ্রহণ করেছেন। ১,৯৩৫ রান করে টেস্ট রেকর্ড গড়েন। পাশাপাশি নিজ নামের পার্শ্বে পাঁচটি শতরানের মনোজ্ঞ ইনিংস রচনা করেছেন তিনি।

ব্রিটিনের একদিনের আন্তর্জাতিকে সংগৃহীত ২১২১ রানের ওডিআই রেকর্ড ২০০৩সাল পর্যন্ত টিকেছিল। পরবর্তীতে ইংল্যান্ডের ওডিআইয়ে শীর্ষস্থানীয় রান সংগ্রাহক শার্লত এডওয়ার্ডস শ্রীলঙ্কার ২১৪ রানের পরাজয়ের দিনে রেকর্ডটুকু নিজের করে নেন।

তার সম্বন্ধে এডওয়ার্ডস বলেন, জেন খুবই অসাধারণ খেলোয়াড় ছিলেন। তার ন্যায় খেলোয়াড়ের রেকর্ড ভঙ্গ করতে পেরে আমি সত্যিকার অর্থেই আনন্দ উপভোগ করছি।

ক্রিকেট বিশ্বকাপ 
ব্রিটিন মহিলাদের ক্রিকেট বিশ্বকাপের ইতিহাসে সর্বাধিকসংখ্যক ১৯ ক্যাচ মুঠোয় পুড়েন।

সর্বসাকুল্যে চারবার ক্রিকেট বিশ্বকাপে ইংল্যান্ড দলের পক্ষে প্রতিনিধিত্ব করেন। তন্মধ্যে ১৯৯৩সালে তার দল দ্বিতীয়বারের মতো ক্রিকেট বিশ্বকাপের শিরোপা লাভ করেছিল।

৫৮ বছর বয়সে ১১ সেপ্টেম্বর, ২০১৭ তারিখে সাসেক্সে তার দেহাবসান ঘটে।

তথ্যসূত্র

আরও দেখুন 
ক্লেয়ার কনর
এনিড বেকওয়েল
র‌্যাচেল হেহো ফ্লিন্ট

বহিঃসংযোগ 

১৯৫৯-এ জন্ম
২০১৭-এ মৃত্যু
ইংরেজ মহিলা ক্রিকেটার
ইংল্যান্ডের মহিলা একদিনের আন্তর্জাতিক ক্রিকেটার
ইংল্যান্ডের মহিলা টেস্ট ক্রিকেটার
সারের মহিলা ক্রিকেটার
অর্ডার অব দ্য ব্রিটিশ এম্পায়ার পদক বিজয়ী
সাসেক্সের মহিলা ক্রিকেটার
ইংল্যান্ডে ক্যান্সারে মৃত্যু
অমিত ভাট

অমিত ভাট (জন্ম: ১৯ আগস্ট ১৯৭৩) হলেন একজন ভারতীয় টেলিভিশন অভিনেতা। তিনি বেশ কয়েকটি হিন্দি টেলিভিশন ধারাবাহিকে অভিনয়ের পাশাপাশি মঞ্চনাটকেও অভিনয় করেছেন। তিনি বর্তমানে সাব টিভিতে প্রচারিত তারক মেহতা কা উল্টা চশমায় জেঠালাল চাম্পাকলাল গাড়ার বাবা "চাম্পাকলাল জয়ন্তীলাল গাড়া" চরিত্রে অভিনয় করছেন।

ব্যক্তিগত জীবন 
অমিত ভাট গুজরাতের সৌরাষ্ট্রে তার শৈশব অতিবাহিত করেছেন। তিনি কমার্সে স্নাতক ডিগ্রি (বি.কম) সম্পন্ন করেছেন। তিনি বর্তমানে স্বপরিবারে মহারাষ্ট্রের মুম্বাইয়ে বসবাস করছেন। ভাট হলেন যমজ ছেলে সন্তানের বাবা।

কর্মজীবন 
ভাট তারক মেহতা কা উল্টা চশমায় "চাম্পাকলাল জয়ন্তীলাল গাড়া" চরিত্রে অভিনয় করার পূর্বে, বেশ কয়েকটি টেলিভিশন ধারাবাহিকে অভিনয় করেছেন; যার মধ্যে উল্লেখযোগ্য হলো: খিচড়ি, ইয়েস বস, চুপকে চুপকে, ফানি ফ্যামিলি.কম, গাপশাপ কফি শপ এবং এফ.আই.আর.।

তথ্যসূত্র

বহিঃসংযোগ 
 

জীবিত ব্যক্তি
১৯৭২-এ জন্ম
গুজরাতের অভিনেতা
ভারতীয় টেলিভিশন অভিনেতা
হিন্দি টেলিভিশনের অভিনেতা
১৯৭৩-এ জন্ম
অলসপুর

অলসপুর হল আল হাজেন পরিচালিত বাংলাদেশী হাস্যরসাত্মক ধারাবাহিক নাটক। এটি রচনা করেছেন মুহাম্মদ মামুন অর রশিদ। ধারাবাহিকটি ২০১১ সালের ১২ মে থেকে আরটিভিতে প্রচারিত হয়।

কাহিনী 
অলসপুর এমন একটি রাজ্য, যেখানে সব অলস লোক এসে বাসা বেঁধেছে। সেখানে মাত্র দুই জন লোক পেশাজীবী। তাদের একজন স্থানীয় ইউনিয়নে member এবং অন্যজন চা দোকানি। কিছু অলস লোক শয়তানি চিন্তাও করে সেখানে। এরকমই একটি গল্পকে নিয়ে গড়ে উঠেছে নাটকের কাহিনী।

অভিনয়শিল্পী ও চরিত্র 
 চঞ্চল চৌধুরী- উজ্জ্বল (জায়গির মাস্টার)
 ফজলুর রহমান বাবু—বক্কর (ঘর জামাই)
 লুৎফর রহমান জর্জ—ভজা মেম্বার
 আরফান চৌধুরী-- সিরু চা দোকানী।
 রিফাত চৌধুরী---- মাকু চৌধুরী, ভজা মেম্বারের বন্ধু।
 বিদ্যা সিনহা সাহা মীম---- রুপালী।
 সিদ্দিকুর রহমান
 আলভী--- আনরসি।
 ডলি জহুর- - রুপালির মা এর চরিত্রে।
 আনিসুর রহমান মিলন - টার্গেট ও সনেট।
 আ খ ম হাসান—মকবুল, ভজা মেম্বারের ধর্ম ভাই
 মৌসুমী হামিদ - বেলী
 শামীমা তুষ্টি
 নওহা মুনীর দিহান—আনরসির বড় বোন, বক্করের বউ।
 চিত্রলেখা গুহ—আনরসি ও বেনারসির মা।

তথ্যসূত্র 

২০১১-এ শুরু হওয়া টেলিভিশন ধারাবাহিক
২০১৭-এ সমাপ্ত হওয়া টেলিভিশন ধারাবাহিক
বাংলাদেশী টেলিভিশন ধারাবাহিক
জেসমিন থম্পসন

জেসমিন ইাং থম্পসন (জন্ম ৮ নভেম্বর, ২০০০) একজন ব্রিটিশ গায়িকা এবং ইউটিউব তারকা। ১০ বছর বয়সে থম্পসন, তার পরিবেশিত গানের ভিডিও সমূহ ইউটিউব এ আপলোড করার মধ্য দিয়ে তার সঙ্গীত কর্মজীবনের সূচনা করেন।  ২০১৪ সালে, তিনি জার্মান ডিজে এবং ডিপ হাউজ প্রযোজক রবিন সেহুল্জ এর "সান গোস ডাউন" নামক গানটিতে সাহায্যকারী গায়িকা হিসেবে কণ্ঠ দেন।  অস্ট্রেলিয়া, জার্মানি, অস্ট্রিয়া এবং সুইজারল্যান্ড সহ একাধিক দেশের তালিকা গুলোয় শীর্ষ দশের মধ্যে এই গানটি স্থান পেয়ে যায়।  ২০১৭ সালের ২০শে সেপ্টেম্বর মাসের হিসেব অনুযায়ী, থম্পসনের ইউটিউব চ্যানেলে তার অনুসারীর সংখ্যা ২.৮ মিলিয়নেরও বেশি, এবং তার ভিডিও গুলো সর্বমোট ৪৬০ মিলিয়নেরও বেশি বার দেখা হয়েছে।
তার করা জনপ্রিয় মার্কিন শিল্পী চাকা খান এর "এইন্ট নোবডি" নামক মূল এককটির শাব্দিক কভারটি, যুক্তরাজ্যের ইউকে টপ সিংগেলস চার্ট এর তালিকায় সেরা ৩২ নম্বরে স্থান পায়; এই সাফল্যে, তার এই কভারটিকে যুক্তরাজ্যের সবচেয়ে বড় সুপার মার্কেট সেইন্সবুরিস এর একটি বিজ্ঞাপনে প্রদর্শিত হয়। পরে ২০১৫ সালে, থম্পসনের এককটির একটি রিমিক্স সংস্করণ প্রকাশ করা হয়, যেটি রিমিক্স করেন জার্মান তরুন ডিজে এবং প্রযোজক ফেলিক্স যেইহন এবং এটি বিশালাকার সফলতা অর্জন করে নেয়, এটি যুক্তরাজ্যের তালিকায় সেরা ২ নম্বর স্থান দখল করে নেয়, এছাড়াও আরো অন্য কেয়েকটি দেশের তালিকা সসমূহেও স্থান পায়।  তার কণ্ঠকে "অলৌকিক", "মৃদু" এবং "দ্যুতিময়" হিসাবে অভিহিত করা হয়েছে।

জীবন
থম্পসনের জন্ম হয় ২০০০ সালের ৮ই নভেম্বর মাসে, ইংল্যান্ড এর রাজধানী লন্ডন শহরে।  তার বাবা অর্ধ ব্রিটিশ এবং তার মা অর্ধ চৈনিক।

কর্মজীবন

২০১৩: বান্ডেল অব টেনট্রার্মস

২০১৩ সালের জুলাই মাসে, থম্পসন ব্রিটিশ ডিজে এবং প্রযোজক নটি বয় এর "লা লা লা" এককটির একটি কভার নিজেস্ব প্রকাশনায় প্রকাশ করেন।  ওই বছরের আগস্ট মাসে, তিনি তিনটি আলাদা আলাদা কভার প্রকাশ করেন: এগুলোর মধ্যে একটি ছিল জনপ্রিয় গায়িকা টেইলর সুইফ্ট'এর "এভরিথিং হ্যাস চেইন্জড" (গেনার্ড কো এর সাথে দৈত হিসেবে), আরেকটি ছিল জনপ্রিয় কান্ট্রি গায়ক পেসেন্জার'এর "লেট হার গো" এবং শেষটি ছিল বিশ্ব বিখ্যাত ফরাসী ডিজে  ডেভিড গুট্টা'র "টাইটেনিয়াম" এককটির কভার।  ওই বছরের সেপ্টেম্বর মাসে, তিনি তার নিজেস্ব প্রকাশে তার আত্বপ্রকাশকারী অ্যালবাম "বান্ডেল অব টেনট্রার্মস" প্রকাশ করেন, যেটিতে তিনি, তার করা ওই তিনটি কভার: "লা লা লা", "লেট হার গো" এবং "টাইটিনিয়াম" অন্তভূক্ত করেন। 
২০১৩ সালের সেপ্টেম্বরে, তিনি জনপ্রিয় মার্কিন শিল্পী চাকা খান এর "এইন্ট নোবডি" গানটির একটি কভার প্রকাশ করেন।  গানটি যুক্তরাজ্যের সবচয়ে বড় চেইন সুপারমার্কেট ভিত্তিক প্রতিষ্ঠান সেইন্সবুরিস তাদের for their বাই সেইন্সবুরিস নামক পন্যের বিভাগের বিজ্ঞাপনে প্রদর্শিত হয়। গানটি যুক্তরাজ্যের ইউকে টপ সিংগেলস চার্ট এর তালিকায় সেরা ৩২ নম্বরে স্থান পায়। ২০১৩ সালের অক্টোবরে, তিনি "অান্ডার দ্য উইলো ট্রি" নামক একটি আতত পরিবেশনামূলক ইপি প্রকাশ করেন। অ্যালবামটির গানগুলোর মধ্যে "রান" নামক গানটি ইউরোপ এবং মার্কিন যুক্তরাষ্ট্র অন্চলে মাঝারি মানের সফলতা পেয়ে যায়।

ডিস্কোগ্রাফী

স্টুডিও অ্যালবামসমূহ

ইপি

একক সমূহ

মূল গায়িকা হিসেবে

সাহায্যকারী গায়িকা হিসেবে

তথ্যসূত্র

বহিঃসংযোগ

ব্রিটিশ গায়িকা
ব্রিটিশ পপ গায়িকা
আটলান্টিক রেকর্ডসের শিল্পী
২০০০-এ জন্ম
ইংরেজ সঙ্গীতশিল্পী-গীতিকার
লন্ডনের সঙ্গীতশিল্পী
জীবিত ব্যক্তি
২১শ শতাব্দীর ইংরেজ গায়িকা
২১শ শতাব্দীর ইংরেজ সঙ্গীতশিল্পী
সঙ্গীত ইউটিউবার
তনুজ মহাশব্দে

তনুজ মহাশব্দে হলেন একজন ভারতীয় টেলিভিশন অভিনেতা, যিনি সাব টিভিতে প্রচারিত জনপ্রিয় নাটক তারক মেহতা কা উল্টা চশমায় একজন বিজ্ঞানী "কৃষ্ণান সুবরামানিয়াম আইয়ার" চরিত্রে অভিনয়ের মাধ্যমে জনপ্রিয়তা অর্জন করেছেন।

প্রারম্ভিক জীবন
তনুজ মুলত মধ্য প্রদেশের দেওয়াসের বাসিন্দা এবং তিনি তার কলেজ জীবনে মাঝেমাঝেই ভোপালের রাস্তায় অভিনয় করত। তনুজ ম্যারিন কমিউনিকেশনে ডিপ্লোমা ডিগ্রী অর্জন করেছেন।

ক্যারিয়ার
তনুজ সাব টিভিতে প্রচারিত জনপ্রিয় নাটক তারক মেহতা কা উল্টা চশমার একজন লেখক ছিলেন। শুটিংয়ের সময় দিলীপ জোশী তাকে এবং মুনমুন দত্তকে একসাথে লক্ষ্য করেন এবং পরিচালকের কাছে তাদের দুজনকে স্বামী-স্ত্রী চরিত্রে অভিনয় করানোর পরামর্শ প্রদান করেন।

২০১৬ সালে, তনুজ একটি ১৮ বছর বয়স্ক ছেলেকে তার পরিবারের সাথে পুনর্মিলিত করার জন্য প্রশংসা কুড়িয়েছেন, সেই ছেলেটি বোরিবালিতে হারিয়ে গিয়েছিল। অতঃপর তনুজ তাকে পুলিশ স্টেশনে নিয়ে যান।

২০১৬ সালের মার্চে, তিনি গোবিন্দর সাথে মুম্বইয়ে অনুষ্ঠিত পাঞ্জাবি চলচ্চিত্র কানাডা দি ফ্লাইটের প্রথম দর্শনে উপস্থিত হয়েছেন।

ফিল্মোগ্রাফি

টেলিভিশন

চলচ্চিত্র

পুরস্কার

তথ্যসূত্র

জীবিত ব্যক্তি
১৯৭৪-এ জন্ম
মুম্বইয়ের অভিনেতা
ভারতীয় টেলিভিশন অভিনেতা
গৌর চক্রবর্তী

গৌর চক্রবর্তী বা গৌরনারায়ন চক্রবর্তী ভারতের কমিউনিস্ট পার্টি (মাওবাদী) দলের পশ্চিমবঙ্গ রাজ্য কমিটির প্রথম প্রকাশ্য মুখপাত্র ছিলেন। তিনি ভারতের বেআইনি কার্যক্রম (প্রতিরোধ) আইন বা UAPA তে গ্রেপ্তারকৃত অন্যতম প্রবীণ রাজনীতিবিদ।

রাজনৈতিক জীবন
প্রথম জীবনে গৌর চক্রবর্তী বিভিন্ন শ্রমিক সংগঠন ও রেলওয়ে হকার ইউনিয়নের সাথে যুক্ত ছিলেন। ১৯৬৭ এর আগে ভারতের কমিউনিস্ট পার্টিতে যোগ দেন, পরে ভারতের কমিউনিস্ট পার্টি (মার্ক্সবাদী) দলের মদনপুর শাখার সদস্য হিসেবে কাজ করতেন নদীয়া ও মুর্শিদাবাদ জেলায়। দীর্ঘ তিন দশক বামপন্থী রাজনীতি করাকালীন তার সাথে ভারতের কমিউনিস্ট পার্টি (মার্কসবাদী-লেনিনবাদী)দলের বিভিন্ন গনসংগঠনের সাথে যোগাযোগ হয়। মানবাধিকার আন্দোলন ও নানা সামাজিক সংগঠনে যুক্ত ছিলেন গৌর। বামফ্রন্ট পরিচালিত সরকারের শাসনে সিঙ্গুর - নন্দীগ্রাম জমি অধিগ্রহণবিরোধী আন্দোলনে এবং লালগড় আন্দোলনের সময় তিনি গুরুত্বপূর্ণ ভূমিকা পালন করেন। জঙ্গলমহলে আদিবাসী অধ্যুষিত তিনটি জেলায় মাওবাদী সংগঠন গড়ে তুলতে তিনি বড় রকমের ভূমিকা রেখেছিলেন।

গ্রেপ্তার
তদানীন্তন মুখ্যমন্ত্রী বুদ্ধদেব ভট্টাচার্য ভারতের কমিউনিস্ট পার্টি (মাওবাদি)কে পশ্চিমবঙ্গ রাজ্যে নিষিদ্ধ ঘোষণা করার অব্যবহিত পরে গৌর চক্রবর্তীকে গ্রেপ্তার করা হয়। ২০০৯ সালের ২৩ জুন কলকাতা পুলিশ একটি বেসরকারী টিভি চ্যানেলের স্টুডিওতে সাক্ষাতকার দেওয়ার পরেই তাকে গ্রেপ্তার করে ও তার বিরুদ্ধে আনলফুল একটিভিটিস প্রিভেনশন আইনের ২০ নং ধারায় অভিযুক্ত করে। রাষ্ট্রদ্রোহীতা ও অন্যান্য অভিযোগে তাকে প্রেসিডেন্সী জেলে পাঠানো হয়। বয়েসের কারণে তিনি জেলের ভেতর একাধিকবার অসুস্থ হয়ে পড়লে তাকে হাসপাতালে ভর্তি করতে হয়েছিল।

মুক্তি
তার বিরুদ্ধে আনা রাষ্ট্রদ্রোহিতার অভিযোগ প্রমাণ না হওয়ায় কলকাতার ব্যাংকশাল (সিটি সেশন কোর্ট) তাকে বেকসুর খালাস দেয় ১৯ জুলাই, ২০১৭। দীর্গ সাত বছর কারান্তরালে থাকার পর ৭৮ বছর বয়েসে তিনি মুক্তি পান। বর্তমানে তিনি নাগরিক আন্দোলনের সাথে যুক্ত আছেন।

তথ্যসূত্র

সংশোধনবাদ বিরোধী
ভারতীয় সাম্যবাদী
ভারতের কমিউনিস্ট পার্টির (মাওবাদী) রাজনীতিবিদ
মাওবাদী
ভারতীয় মার্ক্সবাদী
নকশালপন্থী-মাওবাদী বিদ্রোহ
জীবিত ব্যক্তি
সেরা নাট্যধর্মী ধারাবাহিক বিভাগে প্রাইমটাইম এমি পুরস্কার

সেরা নাট্যধর্মী ধারাবাহিক বিভাগে প্রাইমটাইম এমি পুরস্কার হল রাতে প্রদর্শিত নাট্যধর্মী ধারাবাহিকের জন্য একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত এমি পুরস্কার, যা ১৯৫১ সালে এমি পুরস্কার প্রবর্তনের সময় থেকে দেওয়া হয়ে আসছে। এই পুরস্কারকে এমি আয়োজনের মূল পুরস্কার বলেও উল্লেখ করা হয়, এবং বেশ কয়েকবার এই পুরস্কারের নাম পরিবর্তিত হয়েছে। প্রথমে ১৯৫১ থেকে ১৯৫৪ সাল পর্যন্ত এই পুরস্কার "শ্রেষ্ঠ নাট্যধর্মী অনুষ্ঠান" এবং পরে ১৯৫৫ ও ১৯৫৬ সালে তা "শ্রেষ্ঠ নাট্যধর্মী ধারাবাহিক" নামে পরিচিত ছিল। ১৯৫৭ সালে নাট্যধর্মী ধারবাহিকের জন্য কোন নির্দিষ্ট পুরস্কার প্রদান করা হয় নি, কিন্তু ১৯৫৮ সালে এই বিভাগকে দুটি ভিন্ন শাখায় ভাগ করা হয়, একটি "শ্রেষ্ঠ নাট্যধর্মী সংকলন ধারাবাহিক" ও "শ্রেষ্ঠ নাট্যধর্মী চলমান চরিত্র সংবলিত ধারাবাহিক"। পরের বছর এই বিভাগকে দুটি শাখায় ভাগ করা হয় - "শ্রেষ্ঠ নাট্যধর্মী ধারাবাহিক - এক ঘণ্টার কম" ও "শ্রেষ্ঠ নাট্যধর্মী ধারাবাহিক - এক ঘণ্টার বেশি"। ১৯৬০ সালে এই নাম পুনরায় পরিবর্তন করে রাখা হয় "নাট্য ক্ষেত্রে অনন্য অনুষ্ঠানের সাফল্য"। এই নামটি ১৯৬০ থেকে ১৯৬৪ সাল পর্যন্ত রাখা হয়। ১৯৬৬ সালে এই পুরস্কারের নামের ষষ্ঠ পরিবর্তন আসে এবং নাম রাখা হয় "অনন্য নাট্যধর্মী ধারাবাহিক বা অনন্য ধারাবাহিক - নাট্য"। পরবর্তীতে ১৯৭৪ সাল থেকে এই নাম পরিবর্তন করেন বর্তমান নাম রাখা হয়।

বিজয়ীদের তালিকা

১৯৫০-এর দশক

১৯৬০-এর দশক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

২০২০-এর দশক

আরও দেখুন
 সেরা হাস্যরসাত্মক ধারাবাহিক বিভাগে প্রাইমটাইম এমি পুরস্কার
 শ্রেষ্ঠ নাট্যধর্মী টিভি ধারাবাহিক বিভাগে গোল্ডেন গ্লোব পুরস্কার
 শ্রেষ্ঠ হাস্যরসাত্মক ধারাবাহিক বিভাগে ক্রিটিকস চয়েস টেলিভিশন পুরস্কার

তথ্যসূত্র

বহিঃসংযোগ
 Primetime Emmy® Awards
 Primetime Emmy® Awards History Database 

প্রাইমটাইম এমি পুরস্কার
প্রতি বৎসর হালনাগাদ করা দরকার এমন নিবন্ধ
মুক্তিযুদ্ধে একুশে পদক বিজয়ীদের তালিকা

মুক্তিযুদ্ধে একুশে পদক বাংলাদেশের মুক্তিযুদ্ধের সাথে জড়িতদের জন্য একটি জাতীয় এবং সর্বোচ্চ বেসামরিক পুরস্কার। ভাষা আন্দোলন-এর শহীদদের স্মরণে ১৯৭৬ সাল থেকে "একুশে পদক" প্রদানের প্রচলন করা হয়। ১৯৭১ সালের বাংলাদেশের স্বাধীনতার যুদ্ধে অনন্য অবদানের স্বীকৃতি প্রদানের উদ্দেশ্যে ২০১৩ সাল থেকে "মুক্তিযুদ্ধে একুশে পদক" প্রদান করা হচ্ছে। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি পদক প্রদান করা হয়; যার নকশা করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

বিজয়ীদের তালিকা 
যদিও ১৯৭৬ সাল থেকে একুশে পদক প্রদানের প্রচলন শুরু হয়; কিন্তু মুক্তিযুদ্ধে একুশে পদক প্রথম প্রদান করা হয় ২০১৩ সালে। প্রতি বছরই এই ক্ষেত্রে পদক দেয়া হলেও ২০১৪, ২০১৭ এবং ২০১৮ সালে কাউকে তা দেওয়া হয়নি।

আরও দেখুন 
 ভাষা আন্দোলনে একুশে পদক বিজয়ীদের তালিকা
 শিক্ষায় একুশে পদক বিজয়ীদের তালিকা
 গবেষণায় একুশে পদক বিজয়ীদের তালিকা
 ভাষা ও সাহিত্যে একুশে পদক বিজয়ীদের তালিকা
 শিল্পকলায় একুশে পদক বিজয়ীদের তালিকা
 সাংবাদিকতায় একুশে পদক বিজয়ীদের তালিকা
 বিজ্ঞান ও প্রযুক্তিতে একুশে পদক বিজয়ীদের তালিকা
 সমাজসেবায় একুশে পদক বিজয়ীদের তালিকা
 অর্থনীতিতে একুশে পদক বিজয়ীদের তালিকা

তথ্যসূত্র

বহিঃসংযোগ 

একুশে পদক
অর্থনীতিতে একুশে পদক বিজয়ীদের তালিকা

অর্থনীতিতে একুশে পদক বাংলাদেশের অর্থনীতিবিদদের জন্য একটি জাতীয় এবং সর্বোচ্চ বেসামরিক পুরস্কার। অর্থনীতিতে অনন্য অবদানের স্বীকৃতি প্রদানের উদ্দেশ্যে ২০১৩ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

আরও দেখুন 
 ভাষা আন্দোলনে একুশে পদক বিজয়ীদের তালিকা
 মুক্তিযুদ্ধে একুশে পদক বিজয়ীদের তালিকা
 শিক্ষায় একুশে পদক বিজয়ীদের তালিকা
 গবেষণায় একুশে পদক বিজয়ীদের তালিকা
 ভাষা ও সাহিত্যে একুশে পদক বিজয়ীদের তালিকা
 শিল্পকলায় একুশে পদক বিজয়ীদের তালিকা
 সাংবাদিকতায় একুশে পদক বিজয়ীদের তালিকা
 বিজ্ঞান ও প্রযুক্তিতে একুশে পদক বিজয়ীদের তালিকা
 সমাজসেবায় একুশে পদক বিজয়ীদের তালিকা

তথ্যসূত্র

বহিঃসংযোগ 

একুশে পদক